**Daniel Mäkiaho** (s. 4. toukokuuta 2001 Kauniainen) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan oikea laitahyökkääjä.

Ura
---

Mäkiaho on Grankulla IFK:n kasvatti. Hän siirtyi C-juniori-ikäisenä Espoo Bluesiin, josta Mäkiaho siirtyi kaudeksi 2016–2017 Helsingin IFK:n C-nuoriin. Hän jakoi C-nuorten SM-karsinnoissa tehoilla 18+16=34 joukkueen sisäisen pistepörssin voiton Leo Ringin kanssa. Mäkiaho voitti kauden päätteeksi C-nuorten Suomenmestaruuden. Kaudeksi 2017–2018 hän palasi Bluesiin ja siirtyi seuran B-nuoriin. Kaudella 2018–2019 Mäkiaho jakoi tehoilla 28+32=60 koko B-nuorten SM-sarjan pistepörssin toisen sijan Kärppien Petteri Puhakan kanssa edellään vain joukkuetoveri Alexander Forslund. Hänet palkittiin kauden päätteeksi sarjan parhaana pelaajana Esa Tikkanen -palkinnolla ja valittiin ensimmäiseen tähdistökentälliseen. Kaudeksi 2019–2020 Bluesin juniorit siirtyivät Kiekko-Espoo-nimen alle. Mäkiaho oli tehoilla 14+30=44 seuran A-nuorten kolmanneksi paras pistemies. Hän voitti myös joukkueen sisäisen tehotilaston lukemalla +11.

Maaliskuussa 2020 Mäkiaho teki kolmivuotisen SM-liigasopimuksen Hämeenlinnan Pallokerhon kanssa. Hän sai tililleen ensimmäisen liigaottelunsa kauden 2020–2021 toisella kierroksella 7. lokakuuta 2020 vieraissa Porin Ässiä vastaan. Hänet merkittiin HPK:n 13. hyökkääjäksi, mutta Mäkiaho jäi ottelussa kuitenkin ilman peliaikaa. Ensimmäiset jääaikansa hän sai seuraavassa ottelussa 9. lokakuuta 2020 Rauman Lukkoa vastaan. Mäkiaho merkittiin jälleen HPK:n 13. hyökkääjäksi. Hän sai jääaikaa 2.19 minuuttia ja Mäkiaho keräsi teholukeman +1. Hän kärsi alkukaudella loukkaantumisista ja pelasi kauden aikana SM-liigassa kaikkiaan kahdeksan runkosarjaottelua ilman tehopisteitä. Maaliskuussa HPK nimesi Mäkiahon ns. nuorten pelaajien listalle, joka oikeutti hänet siirtymään loppukauden vapaasti seuran ja Forssan Palloseuran Mestis-joukkueen välillä. Mäkiaho siirtyi pian tämän jälkeen lainalle FPS:ään, jossa hän pelasi loppukaudella viisi runkosarjaottelua tehden yhden maalin.

Kauden 2021–2022 Mäkiaho pelasi suurimmaksi osaksi yli-ikäisenä HPK:n U20-joukkueessa, jonka kolmanneksi paras pistemies hän oli tehoilla 9+18=27. Mäkiaho jakoi myös joukkueen sisäisen tehotilaston voiton Jimi Rönkkösen ja Mikael Tapion kanssa lukemalla +6. Hän pelasi kauden aikana SM-liigassa kaksi runkosarjaottelua ilman tehopisteitä. Mäkiaho pelasi myös kaksi ottelua lainalla FPS:n Mestis-joukkueessa.

Toukokuussa 2022 Mäkiahon sopimus HPK:n kanssa purettiin yhteisymmärryksessä. Muutamaa päivää myöhemmin hänen vahvistettiin tehneen 1+1-vuotisen sopimuksen Mikkelin Jukureiden kanssa. Mäkiaho teki ensimmäisen miesten pääsarjamaalinsa Mestarien liigan toisella kierroksella 4. syyskuuta 2022 tanskalaista Aalborg Piratesia vastaan. Hänen osumansa jäi Jukureiden 5–3-voittoon päättyneen ottelun voittomaaliksi. SM-liigauransa avausmaalin Mäkiaho teki runkosarjan avauskierroksella 14. syyskuuta 2022 KooKoota vastaan. Kaikkiaan hän pelasi varsinaisen tulokaskautensa aikana 38 runkosarjaottelua tehopistein 6+7=13. CHL:ssä Mäkiaho pelasi seitsemän ottelua tehopistein 2+1=3. Tammikuussa 2023 hän teki Jukureiden kanssa vuoden mittaisen jatkosopimuksen.

Kaudella 2023–2024 Mäkiaho teki liigauransa ensimmäisen kypärätempun 29. marraskuuta 2023 Helsingin IFK:ta vastaan, kun Jukurit voitti ottelun lukemin 5–3. Hänen kolmas osumansa syntyi ylivoimalla. Mäkiaho sai ottelussa myös syöttöpisteen Niko Huuhtasen tekemään ylivoimamaaliin. Tuomas Anttonen valitsi hänet ottelun Alumnien tähtien ykköstähdeksi.

Pelityyli
---------

Mäkiaho on maininnut vahvuuksikseen hyökkäyspään pelaamisen, peliälyn sekä syöttö- ja maalintekotaidon. Kehitettäviksi ominaisuuksiksi hän on maininnut kamppailutaidon ja -kovuuden ja oman pään puolustamisen.

Muuta
-----

Mäkiahon isä Toni pelasi omalla urallaan hyökkääjänä pudotuspelit mukaan lukien yli 700 SM-liigaottelua. Hän loi pääsarjauraa myös Ruotsissa, Sveitsissä, Venäjällä ja Slovakiassa. Toni kuului myös Suomen vuoden 1998 MM-hopeaa voittaneeseen joukkueeseen. Hän on myöhemmin valmentanut Danielia Bluesissa B-junioriksi asti. Danielin äidinisä on jääkiekkovaikuttaja Frank Moberg, joka on aateloitu Suomen Jääkiekkoleijonaksi numerolla 125.

Daniel Mäkiaho harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Kiekko-Espoo | A-SM | 52 | 14 | 30 | 44 | 14 | – | – | – | – | – |
| 2020–2021 | HPK | U20-SM | 4 | 1 | 4 | 5 | 0 | – | – | – | – | – |
|  | HPK | SM-liiga | 8 | 0 | 0 | 0 | 2 | – | – | – | – | – |
|  | FPS | Mestis | 5 | 1 | 0 | 1 | 0 | – | – | – | – | – |
| 2021–2022 | HPK | U20-SM | 26 | 9 | 18 | 27 | 12 | – | – | – | – | – |
|  | HPK | SM-liiga | 2 | 0 | 0 | 0 | 2 | – | – | – | – | – |
|  | FPS | Mestis | 2 | 1 | 1 | 2 | 0 | – | – | – | – | – |
| 2022–2023 | Jukurit | SM-liiga | 38 | 6 | 7 | 13 | 2 | – | – | – | – | – |
| SM-liiga | Jukurit | SM-liiga | 44 | 7 | 10 | 17 | 6 | 3 | 0 | 0 | 0 | 0 |
| 4 kautta | yhteensä | SM-liiga | 92 | 13 | 17 | 30 | 12 | 3 | 0 | 0 | 0 | 0 |
| 2 kautta | yhteensä | Mestis | 7 | 2 | 1 | 3 | 0 | – | – | – | – | – |

Lähteet
-------

* Daniel Mäkiaho The Internet Hockey Databasessa (englanniksi)
* Daniel Mäkiaho Eurohockey-sivustolla (englanniksi)
* Daniel Mäkiaho *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Daniel Mäkiaho *liiga.fi*. Jääkiekon SM-liiga Oy. Viitattu 23.4.2023.
2. 1 2 3 4 5  Daniel Mäkiaho *Elite Prospects*. Everysport Media Group AB.  (englanniksi)
3. ↑  Elite Prospects - HIFK U16 *eliteprospects.com*. Everysport Media Group. Viitattu 7.10.2020. (englanniksi)
4. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 7.10.2020. (englanniksi)
5. ↑  Elite Prospects - Kiekko-Espoo U20 *eliteprospects.com*. Everysport Media Group AB. Viitattu 7.10.2020. (englanniksi)
6. ↑  HPK julkaisi viisikollisen uusia pelaajia – Ville Koistinen palaa Liigaan *Jatkoaika.com*.  23.3.2020. Jatkoaika r.y. Viitattu 7.10.2020.
7. ↑  Ässät - HPK, 7.10.2020 *liiga.fi*.  7.10.2020. Jääkiekon SM-liiga Oy. Viitattu 7.10.2020.
8. ↑  Ässät - HPK, 7.10.2020 *liiga.fi*.  7.10.2020. Jääkiekon SM-liiga Oy. Viitattu 7.10.2020.
9. ↑  HPK - Lukko, 9.10.2020 *liiga.fi*.  7.10.2020. Jääkiekon SM-liiga Oy. Viitattu 10.10.2020.
10. ↑  HPK - Lukko, 9.10.2020 *liiga.fi*.  9.10.2020. Jääkiekon SM-liiga Oy. Viitattu 10.10.2020.
11. ↑  HPK:lla loukkaantumishuolia – Jere Innala sivussa viikon, Ossi Ikosen vamma vaatii kuukauden huilin *Jatkoaika.com*.  16.11.2020. Jatkoaika r.y. Viitattu 29.4.2021.
12. ↑  Jere Jokinen loppukauden FPS:ssa *forssanpalloseura.fi*.  1.3.2021. Forssan Palloseura Ry. Viitattu 2.3.2021.
13. ↑  Elite Prospects - HPK U20 *eliteprospects.com*. Everysport Media Group AB. Viitattu 26.4.2022. (englanniksi)
14. ↑  Steve Moses HPK:n hyökkäykseen − norjalaisnuorukaiselle ja omalle juniorille myös sopimukset *Jatkoaika.com*.  16.5.2022. Jatkoaika r.y. Viitattu 17.5.2022.
15. ↑  HPK:sta lähtenyt Daniel Mäkiaho Jukurien hyökkäykseen *Jatkoaika.com*.  19.5.2022. Jatkoaika r.y. Viitattu 19.5.2022.
16. ↑  Matches *championshockeyleague.com*.  4.9.2022. Champions Hockey League (CHL) AG. Viitattu 4.9.2022. (englanniksi)
17. ↑  Jukurit - KooKoo, 14.9.2022 *liiga.fi*.  14.9.2022. Jääkiekon SM-liiga Oy. Viitattu 14.9.2022.
18. ↑  Nikulin, Antti: Daniel Mäkiaho ja Hannes Häkkilä jatkavat Jukureissa myös ensi kaudella *Jatkoaika.com*.  24.1.2023. Jatkoaika r.y. Viitattu 24.1.2023.
19. ↑  Jukurit - HIFK, 29.11.2023 *liiga.fi*.  29.11.2023. Jääkiekon SM-liiga Oy. Viitattu 30.11.2023.
20. 1 2  Savolainen, Samuel: Daniel Mäkiaho siirtyi isänsä Tonin jalanjäljissä HPK-paitaan – "Pidemmällä tähtäimellä tavoitteeni on NHL" *hameensanomat.fi*.  24.3.2020. Hämeen Sanomat Oy. Viitattu 7.10.2020.
21. ↑  Toni Mäkiaho *Elite Prospects*. Everysport Media Group AB.  (englanniksi)
22. ↑  Elite Prospects - Frank Moberg Team Staff Profile *eliteprospects.com*. Everysport Media Group. Viitattu 7.10.2020. (englanniksi)

Jukurit – SM-liiga
6 Nordsäter |
7 Engebråten |
8 Soini |
10 Butkovskiy |
11 Leppänen |
15 Arkko |
15 Ka. Helenius |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
28 Peltomäki |
29 Frilander |
32 Hynninen |
34 O. Kovařčík |
36 Ruusu |
40 Korhonen |
41 Pasanen |
54 Piitulainen (**A**) |
60 Lundgren (**A**) |
71 Romppanen |
77 Mäkiaho |
87 M. Kovařčík |
88 Huuhtanen |
91 Ko. Helenius |
92 Salonen |
95 Batņa |
98 Larsen  

Valmentajat Jokinen – Lydman – Helenius – Hyvärinen – Forssell – Mäntylä